Case ID: 1085841
Sentence 68: Müqavilənin 3-cü bəndində daşıyıcının öhdəlikləri öz əksini tapmışdır: daşıyıcı öz nəqliyyat vasitəsini beynəlxalq yükdaşımalarını həyata keçirmək üçün Firmanın sərəncamına verir; beynəlxalq yük daşımalarının bütün şərtlərinə, o cümlədən xarici ölkələrin ərazisində beynəlxalq daşımaları həyata keçirərkən həmin ölkələrin qanunvericiliyinə əməl edir; firmadan aldığı hər bir sənəd və tapşırıq üçün məsuliyyət daşıyır və bu barədə vaxtlı-vaxtında hesabat verir; firmadan aldığı hər bir BYD kitabçası (Karnet-TİR) üçün cavabdehlik daşıyır və heç bir halda onu başqa şəxsə vermir; alkoqol və tütün məmulatları (pivə, çaxır, xam tütün istisna olmaqla) daşınmasında, habelə dəyəri 60.000 avrodan yuxarı olan yüklərin daşınmasında BYD kitabçasından istifadə etmir; BYD kitabçasının etibarlılıq müddətini özbaşına dəyişmir; müqavilədə nəzərdə tutulmuş ödəniş haqlarını razılaşmaya əsasən vaxtlı-vaxtında ödəyir; Azərbaycan Respublikasının qanunvericliyinə uyğun olaraq vergi, nəqliyyat və s. icra orqanları qarşısındakı bütün öhdəliklərə riayət edir.